เปิดจองโครงการอาคารเช่าสำหรับผู้มีรายได้น้อยจังหวัดมหาสารคามและจังหวัดนครสวรรค์ พร้อมโปรโมชัน “อยู่ฟรีไม่คิดค่าเช่า” ถึง 31 มกราคมนี้
นายทวีพงษ์ วิชัยดิษฐ ผู้ว่าการการเคหะแห่งชาติ กล่าวว่า  การเคหะแห่งชาติเร่งดำเนินการสร้างที่อยู่อาศัยประเภทเช่าในราคาที่ประชาชน โดยเฉพาะกลุ่มผู้มีรายได้น้อยสามารถรับภาระได้ พร้อมยกระดับคุณภาพชีวิตของประชาชนให้มีที่อยู่อาศัยในชุมชนที่มีสภาพแวดล้อมที่ดี มีความปลอดภัยในชีวิตและทรัพย์สินตามโยบาบของรัฐบาล ซึ่งขณะนี้การเคหะแห่งชาติ เปิดจองโครงการอาคารเช่าสำหรับผู้มีรายได้น้อย พร้อมทำสัญญาและเข้าอยู่อาศัยได้ทันทีใน 2 โครงการ ได้แก่ โครงการอาคารเช่าสำหรับผู้มีรายได้น้อยจังหวัดมหาสารคาม จำนวน 138 หน่วย ตั้งอยู่ถนนนครสวรรค์ (ทางหลวง 208) ตำบลตลาด อำเภอเมือง จังหวัดมหาสารคราม ในอัตราค่าเช่า 1,800-2,000 บาท/เดือน และโครงการอาคารเช่าสำหรับผู้มีรายได้น้อยจังหวัดนครสวรรค์ จำนวน 196 หน่วย ตั้งอยู่ถนนกำนันแดง ตำบลวัดไทร อำเภอเมือง จังหวัดนครสวรรค์ ในอัตราค่าเช่า 1,800-2,200 บาท/เดือน จัดสร้างเป็นอาคารพักอาศัย 4 ชั้น มีพื้นที่ใช้สอยประมาณ 28 และ 30 ตารางเมตร ภายในห้องพักอาศัยแบ่งเป็น 1 ห้องอเนกประสงค์ และ 1 ห้องน้ำ สำหรับชั้นที่ 1 ได้รับการออกแบบในรูปแบบอารยสถาปัตย์ หรือการออกแบบเพื่อคนทั้งมวล ซึ่งทำให้ผู้สูงอายุหรือคนพิการสามารถอยู่อาศัยได้อย่างสะดวกสบายและพึ่งพาตนเองได้ภายในห้องพักอาศัยผู้สนใจสามารถเยี่ยมชมโครงการและทำสัญญาเช่าได้ ณ ที่ตั้งโครงการ หรือสำนักงานเคหะจังหวัด มหาสารคาม โทร. 08 5485 6692 และสำนักงานเคหะจังหวัดนครสวรรค์ โทร. 08 4387 3956 ภายหลังจากทำสัญญาเรียบร้อยสามารถเข้าอยู่ได้ทันทีโดย “อยู่ฟรีไม่คิดค่าเช่า” ถึงวันที่ 31 มกราคม 2565 (ไม่รวมค่าน้ำ-ค่าไฟ) ทั้งนี้เริ่มชำระค่าเช่าตั้งแต่เดือนกุมภาพันธ์ 2565 เป็นต้นไป โดยเตรียมเอกสารหลักฐานต่าง ๆ ประกอบด้วย สำเนาบัตรประชาชน, สำเนาทะเบียนบ้าน, เอกสารเปลี่ยนชื่อ (ถ้ามี), หลักฐานแสดงรายได้ และหนังสือมอบอำนาจ (กรณีทำแทน) ติดต่อทำสัญญาได้ ณ ที่ตั้งโครงการสำหรับโครงการอาคารเช่าสำหรับผู้มีรายได้น้อย จัดทำขึ้นในพื้นที่ 7 จังหวัด รวม 1,243 หน่วย ได้แก่ จังหวัดสมุทรสาคร กาญจนบุรี มหาสารคาม สุรินทร์ อุบลราชธานี นครสวรรค์ และลำปาง ขนาดห้องพักอาศัย 28 และ 30 ตารางวา ค่าเช่าอยู่ที่ 1,400 – 2,500 บาท ขึ้นอยู่กับที่ตั้งโครงการ